Man skuldig bevind aan boervrou se moordArgieffoto Andrew Damons, ŉ plaasarbeider, is skuldig bevind aan die moord op Rene Slater (52), ŉ sakevrou van Kirkwood, het die polisie in die Oos-Kaap Vrydag gesê. “Die moord het op 15 Februarie 2010 plaasgevind,” het ao GP Swart, woordvoerder van die polisie, in ŉ verklaring gesê. “Damons (22) is skuldig bevind op aanklag van moord, roof met verswarende omstandighede, en ontvoering.” Slater se liggaam is die volgende dag, 3 km van haar man Desmond se plaas, in ŉ vlak graf opgespoor. Haar liggaam was met sand en los doringtakkies bedek. Sy het noodlottige kopbeserings opgedoen weens ŉ harde voorwerp wat teen haar kop geslaan is. Desmond boer glo met Angora-bokke. Rene het ŉ dieetkliniek in die dorp bedryf. Damons sal op 28 Februarie 2014 gevonnis word.